Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10196

d) Rendelkezésre álló leszállási távolság (LDA) – A futópálya azon hosszúsága, amelyet a leszálló repülőgép leszállását követő földi kigurulására alkalmasnak és igénybevehetőnek nyilvánítanak. Megjegyzés: A kijelölt távolságok kiszámítása a 14. Annex, I. kötet, A. mellékletében található. Magasság – Height Egy szintnek, egy pontnak vagy egy pontnak tekintett tárgynak meghatározott vonatkozási alaptól mért függőleges távolsága. Megjegyzés: A jelen példa esetében a fentiek alapján jelzett pont a repülőgép legalacsonyabb része és a meghatározott vonatkozási alap a felszállási vagy leszállási felület. Leszállási felület – Landing surface A repülőtér felületének az a része, amelyet a repülőtéri hatóság a repülőgép egy adott irányba történő leszállása utáni földi kigurulására vagy vízfelületen lassuló siklására alkalmasnak és igénybevehetőnek nyilvánít. Felszállási felület – Take-off surface A repülőtér felületének az a része, amelyet a repülőtéri hatóság a repülőgép egy adott irányba történő felszállása alatti földi vagy vízfelületi nekifutására alkalmasnak és igénybevehetőnek nyilvánít. VS0 – Átesési leszálló sebesség – Stalling speed Átesési vagy legalacsonyabb állandósult repülési sebesség a repülésvezérlő szerkezetek leszállási beállítása mellett (lásd 2.4 pont). VS1 – Átesési sebesség – Stalling speed Átesési vagy legalacsonyabb állandósult repülési sebesség (lásd 2.5 pont). Megjegyzés: A többi meghatározást lásd 1. fejezet, valamint Annex 8 és 14, I. kötet)

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes